
                             Dərman vasitəsinin istifadəsi üzrə təlimat (xəstələr üçün)


QUNA-KOLLAGEN	əzələdaxili, dəridaxili, dərialtı inyeksiya üçün məhlul
GUNA® - COLLAGEN

Tərkibi 
Təsiredici maddələr: 1 flakonda (2 ml) 0,00195 q Collagen Suis 6DH vardır.
Köməkçi maddələr:   natrium xlorid, inyeksiya üçün su.

Təsviri  
Şəffaf, rəngsiz, mayedir.

Farmakoterapevtik qrupu 
Homeopatik dərman vasitəsi.

Farmakoloji xüsusiyyətləri
Farmakodinamikası 
GUNA-KOLLAGEN homeopatik dərman vasitəsidir. Bu səbəbdən, yekun məhsuldakı təsiredici maddənin aşağı konsentrasiyada olmasını nəzərə alaraq farmakodinamika tətbiq olunmur.   
Farmakokinetikası
GUNA-KOLLAGEN homeopatik dərman vasitəsidir. Bu səbəbdən, yekun məhsuldakı təsiredici maddənin aşağı konsentrasiyada olmasını nəzərə alaraq farmakokinetika tətbiq olunmur. 
  
İstifadəsinə göstərişlər 
Yerli autoloji (özünəməxsus) kollagen sintezinin stimullaşdırılması. Üz və boyun nahiyəsində olan qırışların müalicəsi.

Əks göstərişlər 
Məlum deyil. Hər hansı komponentə qarşı hiperhəssaslığı olan pasientlər istifadədən qabaq test edilməlidir. Qolun said nahiyəsinə sınaq inyeksiyası (0,1 ml) edin və 1 saat ərzində hər hansı reaksiyanın olub-olmadığını izləyin.

Xüsusi göstərişlər və ehtiyat tədbirləri 
Tətbiq etməzdən əvvəl sahəni dezinfeksiya etdiyinizdən əmin olun. Dərinin dezinfeksiyası tətbiq sahəsində dəridə ola bilən saprofit bakteriyalar (məs: atipik mikobakteriya, stafilokokk) tərəfindən törədilən infeksiyanın qarşısının alınmasına kömək edir.
Uşaqların görə bilməyəcəkləri və əli çatmayan yerdə saxlamaq lazımdır.
Hər hansı əlavə təsir baş verdiyi halda həkiminizlə və ya əzcaçınızla məsləhətləşin. 
Möhür zədələnərsə və ya flakon yaxşı möhürlənməyibsə istifadə etməyin.
Açılan kimi flakonun tərkibi dərhal inyeksiya edilməlidir. Qablaşdırma zədələndiyi halda istifadə etməyin.

Digər dərman vasitələri ilə qarşılıqlı təsiri
Məlum deyil. 

Hamiləlik və laktasiya dövründə istifadəsi
Əgər hamiləlik və ya laktasiya dövründəsinizsə, hamilə olduğunuzu fikirləşirsinizsə və ya övlad sahibi olmağı planlaşdırırsınızsa, bu preparatı istifadə etməzdən öncə həkiminizlə və ya əczaçınızla məsləhətləşin.

Nəqliyyat vasitəsini və digər potensial təhlükəli mexanizmləri idarəetmə qabiliyyətinə təsiri
Nəqliyyat vasitəsini və digər potensial təhlükəli mexanizmləri idarəetmə qabiliyyətinə heç bir təsir göstərmir.

İstifadə qaydası və dozası 
İstifadəsi üçün təlimat: steril inyə və steril şpris istifadə edin. Təkrar istifadə etməyin. Əgər məhlulun içərisində görünən hissəciklər olarsa istifadə etməyin. Şprisə 1ml hava çəkin, iynəni flakona daxil edin, havanı çıxardın və məhlulu şprisə çəkin. İstifadə edilməmiş məhlul atılmalıdır. 
Əzələdaxili tətbiq üçün: Standart əzələdaxili inyeksiya edin.
Mezoterapiya texnikası ilə müalicə: Hər nöqtəyə 0.3 ml inyeksiya edin. 13mm, 30 G və ya 4mm, 27 G iynə ilə mezoterapiya texnikası ilə klassik dəridaxili və ya dərialtı inyeksiyalar edin.
Əzələdaxili inyeksiya texnikası üçün standart protokol: 1 flakon həftədə 1-3 dəfə 8-10 sessiya üçün.
Uzunmüddətli müalicə üçün: 1 ay üçün həftədə 1 dəfə müalicəyə davam edin, sonra ayda bir müalicə.
Mezoterapiya texnikası üçün standart protokol: ilk iki həftə üçün həftəlik 2 müalicə, sonra həftədə 1 müalicə 8-10 sessiya üçün. Uzunmüddətli müalicə üçün: 1 ay üçün həftədə 1 dəfə müalicəyə davam edin, sonra ayda bir müalicə.

Əlavə təsirləri 
Ən çox müşahidə edilən əlavə təsiri inyeksiya nahiyəsində yüngül qızartı və ya  yüngül eritemanın səthi dəri reaksiyası.

Doza həddinin aşılması
Doza həddinin aşılması haqqında heç bir məlumat bildirilməmişdir.  

Buraxılış forması 
2 ml nominal həcmdə məhlul, flakonda. 10 flakon içlik vərəqə ilə birlikdə karton qutuya qablaşdırılır. 

Saxlanma şəraiti 
25°C-dən yüksək olmayan temperaturda və uşaqların əli çatmayan yerdə saxlamaq lazımdır. Donmadan və haddindən artıq qızmadan mühafizə etmək lazımdır.

Yararlılıq müddəti
5 il. 
Yararlılıq müddəti bitdikdən sonra istifadə etmək olmaz.
Yararlılıq müddəti öz orijinal və zədələnməmiş qablaşmasında düzgün saxlanılan məhsula aiddir. Flakonu açıldığı andan etibarən dərhal istifadə edin.

Aptekdən buraxılma şərti
Resept əsasında buraxılır.

İstehsalçı/Qeydiyyat vəsiqəsinin sahibi
Guna S.p.a.
Via Palmanova 71, 20132 Milan, Italy.

